**Rondelul paşilor pierduţi**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pierduţi sunt paşii în nisip

Şi nu mai sper să-i văd vreodată,

Căci risipiţi în marea toată

Să-i regăsesc nu mai e chip.

Furaţi de vânt au fost odată...

De i-aş mai vrea, măcar un pic,

Pierduţi sunt paşii în nisip

Şi nimeni nu o să-i revadă.

Poate cândva-ţi vei aminti

De-o plajă şi de-o lună plină,

Ce-au fost doi martori fără vină

Iubirii pure-a doi copii.

Pierduţi sunt paşii în nisip...